ai4bharat/Pralekha huggingface dataset:
உள்துறை அமைச்சகம்
குடியுரிமை  சட்டம், தீவிரவாத தாக்குதல்கள் மற்றும் குற்றச்செயல் கண்காணிப்பு குறித்து நாடாளுமன்றத்தில் வழங்கப்பட்ட பதில்கள்
நாடாளுமன்றத்தின் மக்களவையில் எழுப்பப்பட்ட கேள்விகளுக்கு எழுத்துப்பூர்வமாக பதிலளித்த மத்திய உள்துறை இணை அமைச்சர்கள் திரு நித்யானந்த் ராய் மற்றும் திரு கிஷண் ரெட்டி ஆகியோர் கீழ்கண்ட தகவல்களை அளித்தனர்.
2019 டிசம்பர் 12 அன்று அறிவிக்கப்பட்ட குடியுரிமை  சட்டம், 2020 ஜனவரி 10 அன்று அமலுக்கு வந்தது. குடியுரிமை  சட்டம், 2019-கான விதிகள் தயாரிக்கப்பட்டு வருகின்றன.
இதற்கான காலக்கெடு 2021 ஏப்ரல் 9 வரை மக்களவை துணை சட்டக் குழுவிற்கும், 2021 ஜூலை 9 வரை மாநிலங்களவை துணை சட்டக் குழுவிற்கும் நீட்டிக்கப்பட்டுள்ளது.
தீவிரவாதத்திற்கு எதிராக பூஜ்ய சகிப்புத்தன்மை கொள்கையை அரசு கடைபிடித்து வருகிறது. அரசின் நடவடிக்கைகளின் காரணமாக கடந்த மூன்று வருடங்களாக பயங்கரவாத செயல்கள் கணிசமாக குறைந்துள்ளன. எல்லையில் பாகிஸ்தானின் தாக்குதல்களுக்கும் தகுந்த பதிலடி கொடுக்கப்பட்டு வருகிறது.
குற்றச்செயல்கள் மற்றும் குற்றவாளிகள் கண்காணிப்பு அமைப்பு  மற்றும் ஐசிஜிஎஸ் ஆகியவை குறித்து மாநிலங்கள்/யூனியன் பிரதேசங்களுடன் மத்திய அரசால் தொடர்ந்து ஆய்வு செய்யப்பட்டு வருகிறது.
நிர்ணயித்த இலக்கு 14306 ஆக இருந்த போதிலும், 15773 காவல் நிலையங்களில் குற்றச்செயல்கள் மற்றும் குற்றவாளிகள் கண்காணிப்பு அமைப்பு கருவிகள் பொருத்தப்பட்டுள்ளது. மேலும் 383 காவல் நிலையங்களில் இதை நிறுவுவதற்கான பணி தொடங்கியுள்ளது.
மத்திய ஆயுதம் தாங்கிய காவல் படைகளில் 27,167 பெண்கள் பணிபுரிகிறார்கள். மத்திய ஆயுதம் தாங்கிய காவல் படைகளில் பெண்களுக்கு பணி வழங்கவும், பதவி உயர்வு வழங்கவும் தொடர் நடவடிக்கைகள் எடுக்கப்பட்டு வருகின்றன.
மேலும் விவரங்களுக்கு https://pib.gov.in/PressReleasePage.aspx?PRID=1694504
------
(Visitor Counter : 172
தொலைதொடர்பு மற்றும் தகவல் தொழில்நுட்ப அமைச்சகம்
தேசிய தபால் வாரத்தின் ஒரு பகுதியாக அஞ்சல் தினத்தை இந்தியா போஸ்ட் கொண்டாடுகிறது
தபால் அலுவலகங்களின் பரந்த நெட்வொர்க்குடன் இயங்கி வரும் இந்தியா தபால் துறை, அஞ்சல்கள் மற்றும் பார்சல்களை தொலைதூர கிராமப்புறங்கள் உட்பட நாட்டின் அனைத்து முகவரிகளுக்கும் விநியோகித்து வருகிறது.
தபால்காரர்கள், பெண் ஊழியர்கள், கிராம தபால் சேவகர்கள், அஞ்சல் மற்றும் பார்சல்களின் முன்பதிவு, பரிமாற்றம் மற்றும் விநியோகத்தில் ஈடுபட்டுள்ள பிற தபால் அலுவலர்களின் பங்கை அங்கீகரிக்கும் வகையில், 2021 அக்டோபர் 16 அன்று ‘அஞ்சல் தினத்தை’ இந்தியா தபால் துறை கொண்டாடியது.
இதன் ஒரு பகுதியாக, வாடிக்கையாளர் சந்திப்புகளை பல்வேறு தபால் வட்டங்கள் நாடு முழுவதும் ஏற்பாடு செய்தன.
வாடிக்கையாளர்களின் எதிர்பார்ப்புக்கு ஏற்ப சேவைகளின் தரத்தை மேலும் மேம்படுத்தவும் பராமரிக்கவும் பல முன்முயற்சிகளை இந்தியா போஸ்ட் அறிமுகப்படுத்தியுள்ளது. அஞ்சல் நெட்வொர்க் முழுவதும் சேவை ஒருங்கிணைப்பு அமைப்பை  தபால் துறை செயல்படுத்தியுள்ளது.
போஸ்ட்மேன் மொபைல் ஆப்  செயலியின் மூலம் விரைவு தபால், பதிவு தபால், வர்த்தக பார்சல் போன்றவற்றின் நிகழ்நேர விநியோக தகவல் அமைப்பையும் இந்தியா போஸ்ட் அறிமுகப்படுத்தியுள்ளது. சாதாரண அல்லது பதிவு செய்யப்படாத அஞ்சல்கள் கண்காணிப்பை மேம்படுத்துவதற்கான அமைப்பையும் இந்தியா போஸ்ட் அறிமுகப்படுத்தியுள்ளது.
இ-காமர்ஸ் வாடிக்கையாளர்களின் குறிப்பிட்ட தேவைகளை கருத்தில் கொண்டு, பார்சல் செயல்பாடுகள் மற்றும் வணிகத்தை வலுப்படுத்த இந்தியா போஸ்ட் பல முயற்சிகளை எடுத்துள்ளது. பிரத்தியேக தபால் சாலை போக்குவரத்து வலையமைப்பையும்  அது அமைத்துள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1764390
((Visitor Counter : 153
பிரதமர் அலுவலகம்
பிரகதி மூலம் பிரதமரின் கலந்துரையாடல்
பிரதமர் திரு. நரேந்திர மோடி தலைமையில் தகவல், தொடர்பு, தொழில்நுட்பம் அடிப்படையிலான, செயல்திறன் சார் ஆளுமை மற்றும் உரிய நேரம் செயலாக்கத்திற்கான பல்-மாதிரி தளமான-26வது பிரகதி கலந்துரையாடல் நடைபெற்றது.
இது வரை 25 பிரகதி சந்திப்புகளில் ரூ பத்து லட்ச கோடி முதலீட்டை கொண்ட 227 திட்டங்களின் மொத்த ஆய்வு நடைபெற்று உள்ளது. பல்வேறு துறைகளுக்கான பொது மக்கள் குறை தீர்ப்பும் ஆய்வு செய்யப்பட்டது.
26வது சந்திப்பில் இன்று பிரதமர் அஞ்சல் அலுவலகங்கள் மற்றும் ரயில்வே தொடர்பான கையாளுதல் மற்றும் குறை தீர்ப்பு குறித்தும் ஆய்வு செய்தார். அஞ்சல் மற்றும் ரயில்வேத் துறைகளில் கணினி முறையிலான பரிமாற்றங்கள் அதிகரிக்கப்பட வேண்டும் குறிப்பாக பீம் செயலி பயன்பாட்டின் மூலம் அதிகரிக்கப்பட வேண்டும் என்று பிரதமர் வலியுறுத்தினார்.
ரயில்வே, சாலை, பெட்ரோலியம், எரிசக்தித் துறைகளில் உள்ள ஒன்பது உள்கட்டமைப்புத் திட்டங்களின் வளர்ச்சியை பிரதமர் ஆய்வு செய்தார். ஹரியானா, ராஜஸ்தான், குஜராத், மகாராஷ்டிரா, உத்தரபிரேதசம், ஒடிசா, பீஹார், ஜார்கண்ட், மேற்கு வங்காளம், தெலங்கானா, தமிழ்நாடு மற்றும் ஆந்திரப் பிரதேசம் ஆகிய மாநிலங்களில் இத்திட்டங்கள் மேற்கொள்ளப்படுகின்றன. இத்திட்டங்களில் மேற்கு மாநிலப் பிரத்யேக சரக்குப் பாதை மற்றும் சார் தாம் மஹாமார்க் விகாஸ் பரியோஜனா திட்டமும் அடங்கும்.
அம்ருத் இயக்கத்தின் செயலாக்கத்தில் ஏற்பட்டுள்ள முன்னேற்றம் குறித்தும் பிரதமர் ஆய்வு செய்தார். பொது விநியோகத் திட்ட செயல்பாட்டில் முழுமையான கணினி மையமாக்கல் குறித்தும் பிரதமர் ஆய்வு செய்தார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.66 கோடி தடுப்பூசி டோஸ்கள் வழங்கப்பட்டுள்ளன. இதில் 95.21 கோடி இரண்டாம் தவணை தடுப்பூசி டோஸ்களும், 22.87 கோடி முன்னெச்சரிக்கை தடுப்பூசி டோஸ்களும் அடங்கும்.
கடந்த 24 மணி நேரத்தில் 1,198 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 30,041 பேர் கொவிட் தொற்றால் பாதிக்கப்பட்டுள்ளனர். இது 0.07 சதவீதமாகும்.
தொற்றிலிருந்து மீண்டவர்களின் விகிதம் 98.75 சதவீதம்.
கடந்த 24 மணி நேரத்தில் 6,135 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,44,05,550 பேர்.
கடந்த 24 மணி நேரத்தில் 2,961 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 2.12% வாராந்திர பாதிப்பு விகிதம் 2.63% இதுவரை மொத்தம் 92.75 கோடி பரிசோதனைகள் நடத்தப்பட்டுள்ளன. கடந்த 24 மணி நேரத்தில் 1,39,814 பரிசோதனைகள் நடத்தப்பட்டுள்ளன
மத்திய அமைச்சரவை
சர்வதேச எரிசக்தி முகமையின் கீழ் உள்ள மேம்பட்ட மோட்டார் எரிபொருள் தொழில்நுட்பம் ஒருங்கிணைப்பு திட்டத்தில் இந்தியா உறுப்பினராக சேர மத்திய அமைச்சரவை ஒப்புதல்
சர்வதேச எரிசக்தி முகமையின் கீழ் உள்ள மேம்பட்ட மோட்டார் எரிபொருள் தொழில்நுட்பம் ஒருங்கிணைப்பு திட்டத்தில் இந்தியா மே 9, 2018 அன்று உறுப்பினராக சேர்ந்ததற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. சர்வதேச எரிசக்தி முகமையின் கீழ் இயங்கும் இந்த மேம்பட்ட மோட்டார் எரிபொருள் தொழில்நுட்பம் ஒருங்கிணைப்பு திட்டத்தில் இந்தியா மார்ச் 30, 2017-ல் முதல் “கூட்டமைப்பு” அந்தஸ்தில் இருந்து வருகிறது.
பிரதமர் அலுவலகம்
மாநிலங்களவை எம்.பி திரு. அசோக் கஸ்தி மறைவுக்கு பிரதமர் மோடி இரங்கல்
மாநிலங்களவை எம்.பி. திரு.அசோக் கஸ்தி மறைவுக்கு, பிரதமர் திரு. நரேந்திர மோடி இரங்கல் தெரிவித்துள்ளார்.
‘‘மாநிலங்களவை எம்.பி திரு அசோக் கஸ்தி, அர்ப்பணிப்புள்ள தொண்டராக இருந்து, கர்நாடகாவில் கட்சியை வலுப்படுத்தினார். ஏழைகள் மற்றும் சமுதாயத்தில் பின்தங்கியர்களை மேம்படுத்துவதில் அவர் ஆர்வமாக இருந்தார். அவரது மறைவால் வேதனையடைந்தேன். அவரது குடும்பத்தினருக்கும் மற்றும் நண்பர்களுக்கும் எனது இரங்கல்கள். ஓம் சாந்தி.’’ என பிரதமர் கூறியுள்ளார்.
இது குறித்து டிவிட்டரில் இரங்கல் தெரிவித்துள்ள பிரதமர் திரு.நரேந்திர மோடி, ‘‘மாநிலங்களவை எம்.பி திரு. அசோக் கஸ்தி, அர்ப்பணிப்புள்ள தொண்டராக இருந்து, கர்நாடகாவில் கட்சியை வலுப்படுத்தினார். ஏழைகள் மற்றும் சமுதாயத்தில் பின்தங்கியர்களை மேம்படுத்துவதில் அவர் ஆர்வமாக இருந்தார். அவரது மறைவால் வேதனையடைந்தேன். அவரது குடும்பத்தினருக்கும் மற்றும் நண்பர்களுக்கும் எனது இரங்கல்கள். ஓம் சாந்தி.’’ என பதிவிட்டுள்ளார்.
ஆயுஷ்
திங்கட்கிழமை முதல் தில்லியின் 7 பகுதிகளில் ஆயுஷ் 64 மருந்தின் இலவச விநியோகம்
மருத்துவமனையில் அனுமதிக்கப்படாத கொவிட் நோயாளிகளுக்கு, தில்லியின் பல்வேறு பகுதிகளில் ஆயுஷ் 64 மருந்தை இலவசமாக வழங்கும் பணி கடந்த சனிக்கிழமையன்று தொடங்கியது.
திங்கட்கிழமை முதல் மேலும் பல மையங்களுக்கு இந்தத் திட்டம் விரிவுபடுத்தப்பட உள்ளது.
வீட்டுத் தனிமையில் இருப்பவர்கள் அல்லது அரசு/அரசு சாரா அமைப்பால் ஏற்பாடு செய்யப்பட்ட தனிமைப்படுத்தும் மையங்களில் இருப்பவர்கள், ஆயுஷ் அமைச்சகத்தின் இந்த முன்முயற்சியால் பயனடையலாம்.
அறிகுறியற்ற, லேசான மற்றும் மிதமான கொவிட்-19 தொற்றால் பாதிக்கப்பட்ட நோயாளிகளுக்கு ஆயுஷ் 64 மருந்தை வழங்குவதற்காக தில்லியில் ஏழு மையங்கள் தேர்வு செய்யப்பட்டுள்ளன.
நோயாளிகள் அல்லது அவர்களைச் சார்ந்தவர்கள், ஆர்டி-பிசிஆர் சோதனை முடிவையும், ஆதார் அட்டையையும் பயன்படுத்தி ஆயுஷ் 64 மாத்திரைகளை இலவசமாகப் பெற்றுக்கொள்ளலாம்.
இதுதவிர ஆயுஷ் பவன் வளாகத்தின் வரவேற்பு கூடத்தில் ஏற்படுத்தப்பட்டுள்ள விற்பனை அரங்கிலும் ஆயுஷ் 64 மற்றும் ஆயுரக்ஷா கிட்களை பெற்றுக்கொள்ளலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1717242
பாதுகாப்பு அமைச்சகம்
கொரோனா வைரஸ் தாக்குதலுக்கு எதிரான செயல்பாட்டில் போராடுபவர்களுக்கு ராணுவத்தின் சார்பில் மரியாதை
ராணுவ தலைமைத் தளபதி ஜெனரல் பிபின் ராவத் தில்லியில் இன்று செய்தியாளர்களைச் சந்தித்தார். ராணுவ தலைமைத் தளபதி ஜெனரல் எம்.எல். நரவனே, கடற்படை தலைமைத் தளபதி அட்மிரல் கரம்பீர் சிங், விமானப் படை தலைமைத் தளபதி ஏர் சீப் மார்ஷல் ஆர்.கே.எஸ். படாவ்ரியா ஆகியோரும் அந்தச் சந்திப்பில் கலந்து கொண்டனர். கொரோனாவுக்கு எதிரான போராட்டத்தில் ஈடுபட்டு வரும் அலுவலர்களின் முயற்சிகளுக்கு தலைமைத் தளபதி நன்றி தெரிவித்துக் கொண்டதுடன், வரும் நாட்களில் தங்களுடைய ஆதரவு அவர்களுக்குத் தொடரும் என்று உறுதி அளித்தார்.
நோய்த் தொற்றைக் கையாள்வதில் இந்திய அரசு எடுத்து வரும் தீவிரமான முயற்சிகளுக்கு ஒத்துழைப்பு தரும் வகையில் அரசின் அறிவுறுத்தல்களை குடிமக்கள் தீவிரமாகப் பின்பற்றி வருவதற்கு அவர் பாராட்டு தெரிவித்தார். இந்த முயற்சிகள் காரணமாக, நோய்த் தாக்குதல் நிலை அதிகரிக்காமல் இருப்பதாகவும், உலக அளவில் பெரும்பாலான நாடுகளைவிட இந்தியாவில் நோய்க் கட்டுப்பாடு சிறந்த முறையில் இருப்பதாகவும் அவர் தெரிவித்தார்.
கொரோனாவை எதிர்த்துப் போராடும் வீரர்களுக்குத் துணையாக தாங்கள் இருப்பதை வெளிக்காட்டும் வகையில் மே 3 ஆம் தேதி சில செயல்பாடுகளை ராணுவத்தினர் மேற்கொள்ள இருப்பதாக தலைமைத் தளபதி கூறினார். ஞாயிற்றுக்கிழமை ஸ்ரீநகர் முதல் திருவனந்தபுரம் வரையிலும், திப்ரூகார் முதல் கச் வளைகுடா வரையிலும் ராணுவத்தின் போர் விமானங்கள் மற்றும் போக்குவரத்து விமானங்கள் பல நிகழ்வுகளில் பங்கேற்கும் என்று அவர் குறிப்பிட்டார். கோவிட் நோயாளிகளுக்குச் சிகிச்சை அளிக்கும் மருத்துவமனைகள் மீது விமானப் படை ஹெலிகாப்டர்களில் இருந்து மலர்கள் தூவப்படும் என்றும் அவர் தெரிவித்தார். கடலில் தேர்ந்தெடுக்கப்பட்ட இடங்களில் கடற்படையும், கடலோரக் காவல் படையும் கப்பல்களை அலங்கார வடிவில் நிறுத்தும் என்றும், ராணுவ இசைக் குழுக்கள் கோவிட் மருத்துவமனைகளுக்குச் சென்று, கொரோனா வீரர்களுக்கு தங்கள் நன்றியைத் தெரிவிக்கும் வகையில், வெளியில் நின்று இசைப்பார்கள் என்றும் தலைமைத் தளபதி கூறினார்.
(Visitor Counter : 148
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 190.34 கோடியைக் கடந்தது
இந்தியாவில் தற்போது சிகிச்சை பெறுவோரின் எண்ணிக்கை 20,403 ஆக குறைந்துள்ளது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 190.34 கோடிக்கும் அதிகமான  டோஸ்கள் செலுத்தப்பட்டுள்ளன. 2,36,58,273 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.05 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி நேற்று, அதாவது 10 ஏப்ரல் 2022 அன்று தொடங்கியது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.05% ஆக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.74 சதவீதமாக உள்ளது. கடந்த 24 மணி நேரத்தில் 3,410 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,25,60,905.
இந்தியாவில் கடந்த 24 மணி நேரத்தில் 3,207 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,36,776 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 84.10 கோடி . வாராந்திரத் தொற்று 0.82 சதவீதமாக உள்ளது. தினசரித் தொற்று விகிதம் 0.95 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1823725
பிரதமர் அலுவலகம்
மலையாள புத்தாண்டு தினத்தையொட்டி நாட்டு மக்களுக்கு பிரதமர் வாழ்த்து
பிரதமர் திரு நரேந்திர மோடி, மலையாள புத்தாண்டு தினத்தையொட்டி நாட்டு மக்களுக்கு வாழ்த்து தெரிவித்துள்ளார்.
“ சிங்க மாதம் துவங்கியுள்ளது, அனைவருக்கும், குறிப்பாக எனது மலையாள சகோதர சகோதரிகளுக்கு நல்வாழ்த்துகளைத் தெரிவித்துக் கொள்கிறேன். பிறக்கும் இந்தப் புதிய புத்தாண்டு, வெற்றியையும், நல்ல உடல் நலத்தையும், வளத்தையும் அனைவருக்கும் கொண்டு வரட்டும்” என்று பிரதமர் கூறியுள்ளார்.
உள்நாட்டு விமானப் போக்குவரத்து அமைச்சகம்
கல்புர்கி-திருப்பதி இடையேயான முதல் நேரடி விமான சேவை உடான் திட்டத்தின் கீழ் தொடங்கப்பட்டது
இந்தியாவில் பிராந்திய வான்வழி இணைப்பு சேவைகளுக்கு வலுவூட்டும் மற்றுமொரு நடவடிக்கையாக, கர்நாடகாவில் உள்ள கல்புர்கியில் இருந்து ஆந்திரப் பிரதேசத்தில் உள்ள திருப்பதி வரையிலான நேரடி விமான சேவைகளை இந்திய அரசின் பிராந்திய இணைப்புக்கான உடான் திட்டத்தின் கீழ் ஸ்டார் ஏர் இன்று தொடங்கியது.
உடான் திட்டத்தின் இரட்டை நோக்கங்களான விமான பயணத்தை குறைந்த செலவில் மக்களுக்கு அளிப்பது மற்றும் நாட்டில் அதன் சேவைகளை விரிவுபடுத்துவது ஆகியவற்றை அடையும் விதமாக, 305 உடான் வழித்தடங்கள் மற்றும் ஐந்து ஹெலிபோர்ட் மற்றும் இரண்டு நீர் விமான நிலையங்கள் உள்ளிட்ட 53 விமான நிலையங்கள் இதுவரை செயல்படுத்தப்பட்டுள்ளன.
-----

(Visitor Counter : 215
பிரதமர் அலுவலகம்
அமெரிக்க பாதுகாப்புச் செயலாளர் திரு லாய்ட் ஜேம்ஸ் ஆஸ்டின் III, பிரதமர் திரு நரேந்திர மோடி சந்திப்பு
இந்தியாவிற்கு அரசுமுறை பயணமாக வந்துள்ள அமெரிக்க பாதுகாப்புச் செயலாளர் திரு லாய்ட் ஜேம்ஸ் ஆஸ்டின் III, பிரதமர் திரு நரேந்திர மோடியை இன்று சந்தித்துப் பேசினார்.
அமெரிக்க அதிபர் திரு பைடனின் வாழ்த்துகளை செயலாளர் திரு ஆஸ்டின், பிரதமருக்குத் தெரிவித்தார்.
பகிர்ந்துகொள்ளும் ஜனநாயக மாண்புகள், பன்முகத்தன்மை, விதிகளின் அடிப்படையிலான ஆணைகளில் உறுதி போன்றவற்றில் வேரூன்றி இருக்கும் இரு நாடுகளின் நெருக்கமான உறவை பிரதமர் வரவேற்றார்.
இரு நாடுகளிடையே கேந்திர கூட்டமைப்பிற்கான தமது தொலைநோக்குப் பார்வையை எடுத்துரைத்த பிரதமர், இந்திய- அமெரிக்க உறவுகளில் இருதரப்பு பாதுகாப்பு ஒத்துழைப்பின் முக்கியத்துவத்தை வலியுறுத்தினார். அமெரிக்க அதிபர் திரு பைடனுக்கு தமது நல்வாழ்த்துகளைத் தெரிவிக்கும்படி செயலாளர் ஆஸ்டினை அவர் கேட்டுக்கொண்டார்.
இரு நாடுகளிடையே இருதரப்பு பாதுகாப்பு உறவுகளை மேலும் வலுப்படுத்துவதில் அமெரிக்க அரசு தொடர்ந்து உறுதிபூண்டிருப்பதை செயலாளர் திரு ஆஸ்டின் மீண்டும் வலியுறுத்தினார். அமைதி, நிலைத்தன்மை, இந்திய-பசிபிக் பிராந்தியம் உள்ளிட்ட பகுதிகளை வளமிக்கதாக உயர்த்துவதற்கான கேந்திர கூட்டமைப்பை மேலும் மேம்படுத்துவதில் அமெரிக்கா ஆர்வமாக இருப்பதை அவர் மீண்டும் உறுதிப்படுத்தினார்.
(
பிரதமர் அலுவலகம்
கஜகஸ்தான் அதிபர் தேர்தலில் வெற்றி பெற்ற திரு காசிம்-ஜோமார்ட் டோகாயேவிற்கு பிரதமர் வாழ்த்து
கஜகஸ்தான் நாட்டில் நடைபெற்ற அதிபர் தேர்தலில் வெற்றி பெற்ற திரு காசிம்-ஜோமார்ட் டோகாயேவிற்கு பிரதமர் திரு நரேந்திர மோடி வாழ்த்து தெரிவித்துள்ளார்.
ட்விட்டர் பதிவில் அவர் தெரிவித்ததாவது:
“கஜகஸ்தான் அதிபர் தேர்தலில் வெற்றி பெற்ற திரு காசிம்- ஜோமார்ட் டோகாயேவிற்கு @TokayevKZ எனது மனமார்ந்த வாழ்த்துகள்.
நம் இருநாட்டு உறவை மேலும் வலுப்படுத்துவதற்காக தொடர்ந்து இணைந்து பணியாற்ற ஆவலோடு இருக்கிறேன். @AkordaPress”
ஊரக வளர்ச்சி அமைச்சகம்
ஊட்டச்சத்து குறைபாடு குறித்து நாடுமுழுவதும் சுமார் 5,000 பெண்கள் விழிப்புணர்வு ஏற்படுத்துகின்றனர்
ஊட்டச்சத்து குறைபாடு, ரத்த சோகை, எடை குறைவான குழந்தைகள் பிறப்பு குறித்து கிராமப்புற பெண்களிடம் விழிப்புணர்வை ஏற்படுத்தும் நோக்கில், தீன்தயாள் உபாத்யாயா கிராமப்புற இளைஞர்களுக்கான திறன் மேம்பாட்டுத் திட்டம் மற்றும் ஊரக சுயவேலைவாய்ப்பு பயிற்சி மையத்தைச் சேர்ந்த 5,000–க்கும் மேற்பட்ட பெண்கள் நாடுமுழுவதும் நூற்றுக்கும் மேற்பட்ட பேரணிகளை நடத்தியுள்ளனர்.
சுதந்திரப் பெருவிழாவின் ஒருபகுதியாக, மத்திய ஊரக வளர்ச்சி அமைச்சகத்தின் கீழ் இந்த சிறப்பு வார விழா நடைபெற்றது. மாநில ஊரக வாழ்வாதார இயக்கம், திட்ட அமலாக்க முகமையைச் சேர்ந்தவர்கள் ஊரக பெண்களுக்கு இடையே ஊட்டச்சத்தின் முக்கியத்துவம் குறித்து பேரணி மூலம் எடுத்துரைத்தனர்.
இதில் பங்கேற்ற பெண்கள் கிராமம் முழுவதும் நடைப்பயணம் வாயிலாகவும், சைக்கிள் பேரணி மூலமாகவும் விழிப்புணர்வு பதாகைகளை ஏந்திச் சென்றனர். மத்திய அரசின் ஊரக வளர்ச்சி அமைச்சகத்தின் நிதி மூலம், நாடுதழுவிய வேலை வாய்ப்பு சார்ந்த திறன் பயிற்சி திட்டம் கடந்த 2014 ஆம் ஆண்டு செப்டம்பர் மாதம் 25 ஆம் தேதி தொடங்கப்பட்டது.
ஊரகப்பகுதிகளில் வசிக்கும் வறுமைக் கோட்டைச் சேர்ந்த இளைஞர்களுக்கு பல்வேறு துறைகளில் வேலைவாய்ப்பை பெற்றுத் தருவதை நோக்கமாக கொண்டுள்ளது. நாட்டில் 27 மாநிலங்கள் மற்றும் 3 யூனியன் பிரதேசங்களில் இத்திட்டம் அமல்படுத்தப்பட்டுள்ளது. 2 ஆயிரத்து 381 பயிற்சி மையங்கள் மூலம் 871 திட்ட அமலாக்க முகமைகளுக்கு மேல் ஊரக பகுதிகளைச் சேர்ந்த இளைஞர்களுக்கு பயிற்சி அளிக்கப்பட்டு வருகிறது.
வணிகம் மற்றும் தொழில்துறை அமைச்சகம்
சிமெண்ட் வேதியியல் குறித்த 17-வது சர்வதேச மாநாட்டை நடத்தும் முயற்சியில் இந்தியா வெற்றி
2027 ஆம் ஆண்டில் புதுதில்லியில் சிமெண்ட் வேதியியல் குறித்த மதிப்புமிக்க சர்வதேச மாநாட்டை நடத்துவதற்கான போட்டியில் இந்தியா வென்றுள்ளது.
இந்தியாவின் முன்னணி ஆராய்ச்சி மற்றும் கல்வி நிறுவனங்கள், சிமெண்ட் மற்றும் கட்டுமானப் பொருட்களுக்கான தேசிய கவுன்சில் மற்றும் ஐ.ஐ.டி தில்லி ஆகியவை தாய்லாந்தின் பாங்காக்கில் நடந்து வரும் 16 வது சர்வதேச மாநாட்டின் வழிகாட்டுதல் குழு உறுப்பினர்கள் முன் இந்தியாவின் விருப்பத்தை வெற்றிகரமாக சமர்ப்பித்தன. இந்தியாவைத் தவிர, மற்ற போட்டியாளர்கள் சுவிட்சர்லாந்து மற்றும் ஐக்கிய அரபு எமிரேட்ஸைச் சேர்ந்தவர்கள் ஆவர். 2023 செப்டம்பர் 20 அன்று தாய்லாந்தின் பாங்காக்கில் நடைபெற்ற 16-வது சர்வதேச மாநாட்டின் போது இந்த முடிவு அறிவிக்கப்பட்டது. இந்தியாவின் விருப்பத்தை தேசிய சிமெண்ட் மற்றும் கட்டுமானப் பொருட்களுக்கான தலைமை இயக்குநர் டாக்டர் எல்.பி.சிங், இணை இயக்குநர் டாக்டர் எஸ்.கே.சதுர்வேதி மற்றும் ஐ.ஐ.டி தில்லியின் பேராசிரியர்  டாக்டர் சஷாங்க் பிஷ்னோய் ஆகியோர் சமர்ப்பித்தனர்.
சிமெண்ட் வேதியியல் குறித்த சர்வதேச மாநாடு என்பது சிமெண்ட் மற்றும் கான்கிரீட் துறையில் ஆராய்ச்சியின் முன்னேற்றத்தை மதிப்பாய்வு செய்யும் மிகப்பெரிய மற்றும் மிகவும் மதிப்புமிக்க நிகழ்வாகும். 1918 ஆம் ஆண்டிலிருந்து நான்கு முதல் ஆறு ஆண்டுகள் இடைவெளியில் பொதுவாக மாநாடுகள் நடத்தப்படுகின்றன, இது கல்வி உலகிற்கும், சிமெண்ட் தொழிலுக்கும் இடையே ஒரு வலுவான மற்றும் பயனுள்ள இணைப்பை வழங்குகிறது. 9-வது மாநாடு 1992 ஆம் ஆண்டில் புதுதில்லியில் நடைபெற்றது. தற்போதைய 16-வது சர்வதேச மாநாடு 2023 செப்டம்பர் 18-ந் தேதி அன்று தொடங்கி 22 வரை தாய்லாந்தின் பாங்காக்கில் நடைபெறுகிறது.
இந்த மதிப்புமிக்க நிகழ்வை இந்தியாவில் நடத்துவது உலகெங்கிலும் உள்ள சிமெண்ட் துறையில் முன்னணி தலைவர்கள், வல்லுநர்கள் மற்றும் கண்டுபிடிப்பாளர்களை ஒன்றிணைக்க ஒரு தனித்துவமான வாய்ப்பை வழங்குகிறது.
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://pib.gov.in/PressReleasePage.aspx?PRID=1959268
பிரதமர் அலுவலகம்
ராஷ்ட்ரிய ஸ்வச்சதா கேந்திரா  தேசிய தூய்மை மையத்தை, பிரதமர் திரு.நரேந்திர மோடி நாளை துவக்கி வைக்கிறார்
தூய்மை இந்தியா இயக்கம் குறித்த அனுபவங்களை அறிந்து கொள்ளும் வகையிலான ராஷ்ட்ரிய ஸ்வச்சதா கேந்திரா  தேசிய தூய்மை மையத்தை, பிரதமர் திரு நரேந்திர மோடி 8 ஆகஸ்ட் 2020 அன்று துவக்கி வைக்கிறார். மகாத்மா காந்திக்கு அர்ப்பணம் செய்யப்படும் வகையிலான இந்த ஆர் எஸ் கே குறித்து காந்தியடிகளின் சம்பரன் சத்தியாகிரகப் போராட்டத்தின் நூற்றாண்டு விழா கொண்டாட்டங்களின் போது, 10 ஏப்ரல் 2017 அன்று, பிரதமர் முதன்முதலாக அறிவித்திருந்தார்.
மக்களின் நடவடிக்கைகளில் மாற்றத்தைக் கொண்டுவரும், உலகிலேயே மிகப்பெரிய இயக்கமான தூய்மை இந்தியா இயக்கத்தின் வெற்றிகரமான பயணம் குறித்து இனி வரும் தலைமுறையினருக்கு அறிமுகப்படுத்தும் வகையில் இந்த மையங்கள் செயல்படும். இந்த மையங்களில் தூய்மை பற்றிய தகவல்கள், விழிப்புணர்வு, கல்வி, இதர தொடர்புடைய அம்சங்கள் குறித்து டிஜிட்டல் முறையிலான தகவல்களும், இதர வகையிலான தகவல்களும் இடம் பெறும். கலந்துரையாடும் வகையில், முக்கிய செய்திகளும், வெற்றிக் கட்டுரைகளும், சிறந்த நடைமுறைகளும் உலக அளவிலான தரங்களும் பற்றிய முழுமையான கற்றல் முறை மூலம் பல்வேறு செயல்பாடுகளும், முறைகளும் கொண்ட கல்வி அனுபவமாக இம்மையம் செயல்படும்.
முதலாவது கூடத்தில் 360 டிகிரி காணொலிக் காட்சி மூலம், உலக வரலாற்றிலேயே மிகப்பெரிய நடவடிக்கை மாற்ற இயக்கமான தூய்மை இந்தியா இயக்கம் குறித்து, அரங்கிற்கு வருபவர்கள் அனுபவித்து உணரலாம். இரண்டாவது கூடத்தில் எல்இடி பேனல்கள், ஹோலோகிராம் பெட்டிகள், விளையாட்டுகள் மூலமாக தூய்மை இந்தியா குறித்து காந்தி கண்ட கனவை அடைவதற்காக மேற்கொள்ளப்பட்ட பணிகள் குறித்து அறிந்து கொள்ளலாம். இந்த மையத்திற்கு அருகே திறந்த வெளி அரங்கில் வைக்கப்பட்டுள்ள காட்சிப் படங்களில் சத்தியாகிரகப் போராட்டம் தொடங்கி தூய்மைக்கான போராட்டம் வரையிலான, இந்தியாவின் பயணத்தில் பல நிகழ்ச்சிகள் குறித்து விளக்கப்பட்டிருக்கும் தூய்மை இந்தியா இயக்கத்தின் வெற்றிக்கான அடிப்படை அம்சங்கள் பற்றி, இந்த மையத்தின் சுவர்களில் சுவர் ஓவியங்களும், கலைச் சிற்பங்களும் அழகுற எடுத்துக் கூறும்.
இம்மையத்தை சுற்றிப் பார்த்த பிறகு பிரதமர், முப்பத்தாறு மாநிலங்கள்/ யூனியன் பிரதேசங்கள் ஆகியவற்றின் பிரதிநிதிகளாக தில்லியைச் சேர்ந்த 36 பள்ளி மாணவர்களுடன் கலந்துரையாடுவார். திறந்தவெளிக் கலையரங்கில், சமூக விலகியிருத்தல் விதிமுறைகளைப் பின்பற்றி, இந்தக் கலந்துரையாடல் நடைபெறும். இதைத் தொடர்ந்து பிரதமர் நாட்டுக்கு உரையாற்றுவார்.
இந்தியாவில் கிராமப்புற சுகாதாரத்தில், தூய்மை இந்தியா இயக்கம் பெரும் மாற்றத்தைக் கொண்டு வந்துள்ளது. இந்தியாவில் 55 கோடிக்கும் அதிகமான மக்கள் திறந்த வெளியைக் கழிப்பறையாக உபயோகிக்கும் போக்கை விடுத்து, கழிப்பறைகளைப் பயன்படுத்தும் நிலைக்கு மாறியுள்ளனர். உலகம் முழுவதிலும் இருந்து இதற்காக இந்தியாவுக்கு பாராட்டு தெரிவிக்கப்பட்டுள்ளது உலகின் மற்ற நாடுகள் பின்பற்றும் அளவிற்கு இந்தியா முன்னோடியாக உள்ளது தூய்மை இந்தியா இயக்கம் தற்போது இரண்டாவது கட்டத்தில் உள்ளது. திறந்த வெளியை கழிப்பறையாக உபயோகிக்காத இந்திய கிராமங்கள்  என்ற தற்போதைய நிலையிலிருந்து, திறந்தவெளியை கழிப்பறையாக ஒருபோதும் பயன்படுத்தாத கிராமங்கள்  என்ற நிலைக்கு எடுத்துச்செல்வதும், திடக்கழிவு நீர் கழிவு மேலாண்மையை உறுதி செய்வதும் இதன் நோக்கமாகும்.
திறன் மேம்பாடு மற்றும் தொழில் முனைவோர் அமைச்சகம்
நாட்டில் தொழில் பழகுநர் சூழலை வலுப்படுத்துவதற்காக தேசிய தொழில் பழகுநர் ஊக்குவிப்புத் திட்டத்தில் நேரடிப் பணப் பரிமாற்ற வசதியை மத்திய அமைச்சர் திரு தர்மேந்திர பிரதான் தொடங்கி வைத்தார்
நாடு தழுவிய அளவில் தொழில் பழகுநர் பயிற்சியில் தொழில்துறையினர் மற்றும் இளைஞர்களின் பங்களிப்பை அதிகரிக்கும் வகையில், மத்திய கல்வி மற்றும் திறன் மேம்பாட்டுத் துறை அமைச்சர் திரு தர்மேந்திர பிரதான், தேசிய தொழில் பழகுநர் ஊக்குவிப்புத் திட்டத்தில்  நேரடி பணப்பரிமாற்ற நடைமுறையை  இன்று தொடங்கி வைத்தார். இதில் சுமார் 1 லட்சம் தொழிற் பழகுநர்களுக்கு 15 கோடி ரூபாயை அமைச்சர் இன்று விடுவித்தார்.
2016 ஆம் ஆண்டில் தேசிய தொழிற் பழகுநர் ஊக்குவிப்புத் திட்டம் தொடங்கப்பட்டதிலிருந்து, 2023 ஜூலை 31 வரை மொத்தம் 25 லட்சம் இளைஞர்கள் தொழில் பழகுநர்களாக சேர்ந்து பணியமர்த்தப்பட்டுள்ளனர். 2023-24 நிதியாண்டில் சுமார் 2.6 லட்சம் தொழிற் பழகுநர்கள் பயிற்சியை முடித்துள்ளனர்.
நிகழ்ச்சியில் பேசிய திரு. தர்மேந்திர பிரதான், நமது நாட்டில் தொழில் பழகுநர் சூழலை வலுப்படுத்துவதற்கான ஒரு முக்கியமான நாள் இது என்று கூறினார். தேசிய தொழில் பழகுநர் ஊக்குவிப்புத் திட்டத்தில் நேரடிப் பணப்பரிமாற்றத்தை அறிமுகப்படுத்துவது, கற்கும்போதே பணம் ஈட்டுவதை ஊக்குவிக்கும் பிரதமர் திரு. நரேந்திர மோடியின் தொலைநோக்குப் பார்வையை நிறைவேற்றுவதற்கான ஒரு பெரிய படியாகும் என்று அவர் தெரிவித்தார். இன்று நேரடிப் பணப்பரிமாற்றம்  மூலம் உதவித்தொகை பெற்ற 1 லட்சம் பயிற்சியாளர்களுக்கும் அமைச்சர் திரு தர்மேந்திரப் பிரதான் வாழ்த்துத் தெரிவித்தார்.
திறன் மேம்பாடு மற்றும் தொழில்முனைவோர் அமைச்சகத்தின் செயலாளர் திரு அதுல் குமார் திவாரி பேசுகையில், நமது நாட்டின் இளைஞர்களின் திறன்களை மேம்படுத்தும் நோக்கில் இந்த அமைச்சகம் முனைப்புடன் செயல்பட்டு வருகிறது என்று கூறினார். ஒவ்வொரு தனிநபரின் திறனும் சிறப்பானது என்று சிறந்த எதிர்காலத்தை உருவாக்க நாம் ஒன்றிணைந்து பணியாற்ற வேண்டும் என்றும் அவர் கூறினார்.
மகாராஷ்டிரா, தெலங்கானா, இமாச்சலப் பிரதேசம், கேரளா, ஹரியானா, உத்தரப் பிரதேசம் ஆகிய மாநிலங்களில் உள்ள தொழில் குழுமங்கள் மற்றும் தொழில் பழகுநர்களுடன் அமைச்சர் திரு தர்மேந்திர பிரதான் கலந்துரையாடினார்.